CONSILIUL LOCAL AL MUNICIPIULUI TIMIŞOARA   			Aprobat,
Direcţia  de Asistenţă Socială Comunitară Timișoara 				PRIMAR 
Bvd.Regele Carol I nr.10 tel.0256.220.583					       NICOLAE ROBU
Nr.1353/20.03.2015									


R E F E R A T
Privind modificarea Convenţiei- anexă la Hotărârea Consiliului Local al Municipiului Timişoara nr. 29/29.01.2008, încheiată între Consiliul Local al Municipiului Timişoara şi Fundaţia Timişoara '89

Fundaţia Timişoara '89 - persoană juridică română fără scop patrimonial, cu sediul în Timişoara, Bd. Revoluţiei nr. 4 ap. 12, având certificatul de înregistrare fiscală nr. 6554498 , fiind constituită şi înregistrată în Registrul persoanelor juridice în baza Sentinţei Civile nr. 187 din 29.03.1990 aTribunalului Timiş,  reprezentată prin domnul Petru Ilieşu – preşedinte, furnizează servicii sociale destinate persoanelor aflate în situaţie de criză, în special persoanelor fără adăpost.
Începând cu anul 2008 până în prezent, Fundaţia Timişoara '89 a solicitat şi obţinut din partea Consiliului Local al Municipiului Timişoarasusţinere financiară pentru desfăşurarea activităţilor sociale în comunitatea locală, pentru susţinerea de servicii sociale la nivelul Municipiului Timișoara.Fundaţia Timişoara 89 a fost recunoscută ca fiind de utilitate publică, conform Hotărârii Guvernului nr.68/20013, ceea ce conferă un prestigiu suplimentar şi subliniează capacitatea instituţională de a oferi servicii sociale adecvate, în special persoanelor fără adăpost.
Având în vederea solicitarea președintelui Fundației Timișoara 89 înregistrată la Primăria Municipiului Timişoara cu nr.SC2015-007417 din 19.03.2015 pentru includerea unui articol în Convenţia anexă la Hotărârea Consiliului Local al Municipiului Timişoara nr. 29/29.01.2008, încheiată între Consiliul Local al Municipiului Timişoara şi Fundaţia Timişoara '89, privind Obiectul Convenției, subpunctul 2.2. în care să se menționeze plata privind serviciul de pază, necesar protecției persoanelor fără adăpost găzduite temporar în imobilul unde își desfășoară activitatea Fundația Timișoara 89; 
Tinând cont de Hotărârea Consiliului Local al Municipiului Timișoara nr.48/13.02.2015 prin care se aprobă încheierea actului adițional de prelungire cu un an a Convenției-anexă la Hotărârea Consiliului Local al Municipiului Timişoara nr. 29/29.01.2008 – privind aprobarea convenției între Consiliul Local al Municipiului Timişoara şi Fundaţia Timişoara '89, pentru susținerea unor servicii sociale la nivelul Municipiului Timișoara, conform Actului Adițional nr.7; 
Luând în considerare cele menţionate, în baza dispoziţiilor art. 136, alin (1), lit. a) din Legea 292/2011-Legea asistenţei socialeşi în conformitate cu prevederile art.36 alin (2), lit.d) şi  lit.e), alin. (6) lit. a) pct.2 şi alin (7), lit. a) din Legea  nr. 215/2001 privind administraţia publică locală,   

PROPUNEM:
Modificarea Convenţiei-anexă la Hotărârea Consiliului Local al Municipiului Timişoara nr. 29/29.01.2008, încheiată între Consiliul Local al Municipiului Timişoara şi Fundaţia Timişoara '89, prin completarea Obiectului Convenției la  subpct.2.2.care va avea următorul cuprins:

2.2. Susținerea financiară a serviciilor prevăzute la pct.2.1se face prin:
· Plata salariilor și a contribuțiilor aferente unui număr de 6 angajați cu normă întreagă, conform sistemului de stabilire a salariilor de bază în sectorul bugetar, după cum urmează: 1 post de psiholog, 2 posturi de asistenți sociali, 1 post de administrator, 1 post de bucătăreasă și 1 post de contabil;
· Suportarea costurilor consumabilelor directe care se referă la consumabile birotică, cheltuieli cu combustibil, transport, întreținere și reparații mijloace tehnice, și a costurilor indirecte care se referă la costurile cu utilitățile – energie termică și electrică, apă curentă, servicii de telefonie fixă și internet;
· Suportarea serviciului de pază, necesar protecției persoanelor fără adăpost găzduite temporar în imobilul unde își desfășoară activitatea Fundația Timișoara 89; 
Pentru completarea Obiectului Convenției cu cele mai sus arătate, se va încheia un Act Adițional care va consitui Anexă la Hotărâre. 

